3.5.2023
DA
Den Europæiske Unions Tidende
C 156/31
Offentliggørelse af en ansøgning om registrering af en betegnelse i henhold til artikel 50, stk.
2, litra a), i Europa-Parlamentets og Rådets forordning (EU) nr.
1151/2012 om kvalitetsordninger for landbrugsprodukter og fødevarer (2023/C 156/06)
Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr.
1151/2012 (1), senest tre måneder efter datoen for offentliggørelsen af denne meddelelse.
ENHEDSDOKUMENT
»Sidra da Madeira« EU-nr.: PGI-PT-02641 — 14.10.2020 BOB ( ) BGB (X) 1.
Betegnelse »Sidra da Madeira«
2.
Medlemsstat eller tredjeland Portugal
3.
Beskrivelse af landbrugsproduktet eller fødevaren
3.1.
Produkttype Kategori 1.8.
Andre produkter anført i bilag I til traktaten (krydderier m.m.)
3.2.
Beskrivelse af produktet med betegnelsen i punkt 1 »Sidra da Madeira« er en drikkevare, der fremstilles ved fermentering af den naturlige saft, der presses af frisk frugt af traditionelle og andre æblesorter (Malus domestica Borkh.), og undertiden blandinger af æbler og pærer (Pyrus communis L.), der udelukkende dyrkes på øen Madeira.
Den fremstilles på øen efter traditionelle eller særlige produktionsmetoder.
Det er en naturlig cider, der udelukkende fremstilles ved fermentering af saft fremstillet ved udskæring, formaling, mostning og presning af lokalt dyrkede æbler og undertiden pærer, hvilket betyder, at indholdet af sukker og kulsyre er af rent endogen oprindelse.
Den findes også som en kulsyreholdig naturlig cider, der helt eller delvist er blevet suppleret ved tilsætning af kulsyre.
Cideren har generelt følgende egenskaber: alkoholindhold på minimum 5 % (udtryk i volumen ved 20 oC); indhold af gæringsdygtigt sukker på under 15 g/l totalt syreindhold (i æblesyre) på mindst 3 g/l og op til 10 g/l; indhold af flygtig syre (udtrykt som eddikesyre) på højst 1,8 g/l og et samlet indhold af svovldioxid (udtrykt som SO2) på højst 200 mg/l.
Afhængigt af kombinationen af de anvendte frugttyper og -sorter har »Sidra da Madeira« en lys citrongul til strågul farve med orange toner, og cideren er klar, hvis den filtreres, eller med bundfald, hvis den ikke filtreres.
Cideren har en frisk, autentisk aroma med en frugtagtig karakter af middel til stærk intensitet med markante noter af grønne æbler, modne æbler, kvæde og/eller citrusfrugter, der danner en afbalanceret og behagelig helhed.
(1) EUT L 343 af 14.12.2012, s. 1.